童冰玉

童繽毓，原名童冰玉，喺馬來西亞吉隆坡蕉賴出世。佢喺2006年馬來西亞中華環球小姐攞冠軍後出道，係星加坡、馬來西亞女演員，主要拍電視劇，亦拍過幾套電影，而家係星加坡新傳媒私人有限公司部頭合約女藝人。

童繽毓除咗成立基金會「希望之意」之外，近年亦都幫助世界宣明會、兒童組織同埋唔少華文小學籌款。2014年佢因為對「兒童、世界和平與人權」嘅貢獻，獲頒馬來西亞十大傑出青年獎。

簡介
童繽毓，係2006年鳳凰衛視馬來西亞中華環球小姐冠軍，以及最具個性小姐同完美肌膚得獎者。

熱愛演藝表演嘅佢，喺2008年踏入娛樂圈，開始佢嘅演藝生涯。至今佢經已參演多套電視劇，包括馬來西亞電視劇《稽查專用》同埋星加坡電視劇《走進走出》及《警微天職》等等。

除咗電視劇之外，童繽毓都踏足電影界，拍咗《大英雄·小男人》同《結婚那件事》兩套戲。

馬來西亞演員
冰玉